stanford-oval/wikipedia huggingface dataset:
התנועה לביטול העבדות
המערכה להפסקת סחר העבדים האלטנטי

לאחר 1807 התמקדו תוכמי ביטול העבדים בהסכמים בינלאומיים לביטול סחר העבדים האטלנטי שהעביר עבדים חדשים מאפריקה לדרום מרכז וצפון אמריקה. הבעיה הייתה קושי לאכוף את האמנות וההצהרות, לאור הרווחים הגבוהים של סוחרי העבדים. החוק הטיל קנסות על קברניטים שהמשיכו בסחר. קנסות אלה עשויים היו להיות עד 100 ליש"ט לכל עבד שנמצא באונייה. הקברניטים היו לפעמים משליכים עבדים לים, כשראו את ספינות חיל הים מגיעות, כדי להימנע מקנסות אלה.
בשנת 1808 חיל הים המלכותי, ששלט אז בימי העולם, הקים את השייטת של מערב אפריקה כדי לסייר בחופי מערב אפריקה, ובין 1808 ל־1860 הם תפסו כ-1,600 אוניות עבדים ושחררו כ-150,000 אפריקאים שהיו על סיפונן. הצי המלכותי הצהיר כי אוניות המובילות עבדים זהות לספינות פיראטים.
שר החוץ לורד קאסלרֵיי שינה את עמדתו והפך לתומך נלהב של התנועה. בריטניה קידמה הסכמים עם פורטוגל, שוודיה ודנמרק בתקופה שבין 1810 ל-1814, לפיהם הסכימו להפסיק או להגביל את סחר העבדים שלהם. אלה היו שלבים מוקדמים למשא ומתן של קונגרס וינה, בניצוחו של קאסלריי, שהביא להכרזה כללית המגנה את סחר העבדים. קאסלריי השתמש בדיפלומטיה כדי לערוך הסכמי חיפוש ותפיסה עם כל הממשלות שספינותיהן סחרו. בנושא זה היה עימות משמעותי עם ארצות הברית, שם בעלי העבדים הדרומי היו בעל עוצמה פוליטית. וושינגטון נרתעה מהשיטור הבריטי בים הפתוח. ספרד, צרפת ופורטוגל הסתמכו גם על סחר העבדים הבינלאומי כדי לספק עבדים למטעים הקולוניאליים שלהן.
בהמשך גם מדינות אחרות הגדירו את הסחר הימי בעבדים כמעשה פיראטי, וצרפת וארצות הברית הצטרפו למאמצי האכיפה נגד אוניות עבדים.
בהמשך הבריטים נקטו פעולות נגד מנהיגים אפריקאים שסירבו להסכים לחוק הבריטי, לחוקק בעצמם חוקים נגד הסחר. סך הכל נחתמו הסכמים נגד עבדות עם למעלה מ-50 שליטים אפריקאים.
הפסקת העבדות בארצות הברית > הצעדים הראשונים

למרות היעלמותה מבריטניה, העבדות הייתה דרך החיים המקובלת במושבות האנגליות באמריקה ובמערב הודו.
עד שנת 1783 כבר קמה תנועת התנגדות לעבדות בקרב הציבור הבריטי בארצות הברית. באותה שנה קם הארגון האנגלי הראשון לביטול העבדות, שהוקם על ידי הקווייקרים, אשר המשיכו להשפיע על התנועה לביטול העבדות לאורך כל שנותיה, ובמובנים רבים הובילו את המאבק. ב-17 ביוני 1783, הנושא הובא באופן רשמי אל הממשלה על ידי סר ססיל ריי (חבר פרלמנט מטעם המושבה רדפורד), אשר הציג את העצומה שהוציאו הקווייקרים בפני הפרלמנט. באותה שנה, ד"ר ביילבי פורטוס קרא לכנסייה האנגליקנית להפסיק מיידית את מעורבותה בסחר העבדים וליזום מדיניות מעשית לשיפור מצבם של העבדים האפרו-קאריביים.
יוצאי אפריקה מילאו חלק מאוד חשוב בתנועה לביטול העבדות. בבריטניה, אולאודה אקוויאנו – אשר האוטוביוגרפיה שלו יצאה לאור בתשע מהדורות בתקופת חייו בלבד – הקדיש מרץ רב למאבק בעבדות והיה ממובילי התנועה.
הפסקת העבדות בארצות הברית > צמיחת התנועה

בחודש מאי 1787, הוקמה הוועדה לביטול הסחר בעבדים, בהתייחסות לסחר העבדים האטלנטי – סחר עבדים על ידי סוחרים בריטיים אשר החליפו סחורה בריטית עבור עבדים בדרום אפריקה, שם ההנהגה הייתה קשורה לעבדות. העבדים שנסחרו במערב אפריקה נשלחו למושבות בריטיות ולארצות הברית או למדינות קאריביות אחרות (מעבר הביניים), שם הם נמכרו בעיקר לבעלי מטעים עבור רום וסוכר, אותם לקחו הסוחרים חזרה לבריטניה לסחור בהם. סחר זה נקרא "סחר משולש" כדי לתאר את נתיב הסחורות אפריקה-אירופה-אמריקה ולא משום שכל ספינה הפליגה בפועל בנתיב המשולש.
השפעות פוליטיות נגד חוסר האנושיות שבסחר עבדים התעצמו משמעותית לקראת סוף המאה ה-18. אנשים רבים, חלקם ממוצא אפריקאי וחלקם ממוצא אירופאי, השפיעו על ביטול העבדות. בין הפעילים הידועים בבריטניה נמצאים ג'יימס רמזי, דרנוויל שארפ ותומאס קלרקסון.
כבדלנים, קווייקרים לא יכלו להפוך לחברי פרלמנט בסוף המאה ה-18 ובתחילת המאה ה-19, ולכן ויליאם וילברפורס, אנגליקן אוונגליסט, התבקש להפוך למנהיג הקמפיין הפרלמנטרי. קלרקסון הפך לאחד החוקרים הבולטים של הקבוצה, כשאסף מידע נרחב ביותר בנושא הסחר בעבדים, ובין היתר עדויות מיד ראשונה של מלחים ועבדים לשעבר בנמלים בריטיים בערים שונות, ביניהן בריסטול, ליברפול ולונדון.
בעיקר בזכות מאמציו של קלרקסון, קמה רשת של קבוצות מקומיות של מתנגדי עבדות ברחבי המדינה. הקבוצות פעלו דרך הגעה לאסיפות ציבוריות ופרסום עלונים ועצומות. אחד הספרים המוקדמים ביותר שקודמו על ידי קלרקסון והוועדה לביטול הסחר בעבדים היה האוטוביוגרפיה של אולאודה אקוויאנו. התנועה זכתה לתמיכה מעבדים ששוחררו, כמו אקוויאנו, מקהילות דתיות שונות כמו הקווייקרים, הבפטיסטים, המתודיסטים ואחרים, וביקשה תמיכה מעובדי התעשייה החדשים בערי מרכז וצפון אנגליה. אפילו נשים וילדים, עד אז קבוצות ללא מעמד פוליטי, הפכו מעורבים בקמפיין – אף על פי שגם אז נשים נאלצו לעיתים קרובות לערוך פגישות נפרדות ולא יכלו לייצג את הקבוצות בפרלמנט הבריטי.
אחד הפרויקטים של התנועה לביטול העבדות היה המשא ומתן עם מנהיגים אפריקאים לרכישת אדמה בממלכות במערב אפריקה, למען ייסוד "פריטאון" – התיישבות למען עבדים בבריטניה או אמריקה ששוחררו. אותה התיישבות בעיר שהפך מאוחר יותר לחלק מסיירה לאון, עליה נוהל משא ומתן פרטי, עוגנה לאחר מכן. על התנועה והתקופה יצא בשנת 2006 סרט הקולנוע "רוחות של חופש".
הפסקת עבדות בצרפת

בשנת 1315 הוציא לואי העשירי, מלך צרפת, את העבדות אל מחוץ לחוק, אך בקולוניות הצרפתיות מעבר לים, שנוסדו מאוחר יותר, האיסור לא התקיים, וצרפת אף סחרה בעבדים. בשנת 1799 העבדות בקולוניות הצרפתיות בוטלה, אך היא חודשה בשנת 1802. בסופו של דבר, לאחר כינון הרפובליקה הצרפתית השנייה בשנת 1848 חוק נגד עבדות התקבל סופית.
ראו גם

ביטול העבדות בברזיל
עבדות בארצות הברית
תמיכה בעבדות
תיאודור דווייט ולד
הערות שוליים

1 2 3 4 5 6 7  Brycchan Carey
, Thomas Clarkson (1760-1846)
↑  אשר בביתו גדלה דיידו אליזבת בל, בת לשפחה אפריקאית וקצין בחיל הים הבריטי
↑  1807 Abolition of Slavery Act", Spartacus Educational.
↑  Jo Loosemore, "Sailing against slavery", BBC – Devon, 24 September 2014.
↑  The West African Squadron and slave trade
| עבדות |
| --- | --- | --- |
| עבדות מודרנית | סחר בבני אדם • שימוש צבאי בילדים ובנערים • גיוס חובה • סחר בילדים •  סחר במין • תיירות מין • עבדות מין • חטיפת נשים • עבדות חוב בדרום מזרח אסיה |  |
| היסטוריה | צמיתות • שוק עבדים • תמיכה בעבדות • עבדות בתנ"ך • עבד עברי • ביוון העתיקה • ברומא העתיקה • ספינת עבדים •  עבדות בסין • עבדות ברוסיה • עבדות באימפריה העות'מאנית • סחר העבדים הערבי • עבדות באסלאם • עבדות באפריקה • סחר העבדים האטלנטי • עבדות בברזיל • עבדות בקובה • עבדות בארצות הברית • מדינת קונגו החופשית |  |
| התנגדות לעבדות | התנועה לביטול העבדות • ציר זמן של ביטול העבדות והצמיתות• חוק סחר העבדים 1807 • מרד העבדים בהאיטי • מסילת הרכבת המחתרתית • חוק העבד הנמלט 1850 • מלחמת האזרחים האמריקנית • התיקון ה-13 לחוקת ארצות הברית • ההכרזה לכל באי עולם בדבר זכויות האדם |  |
| עבדות בתרבות | אוהל הדוד תום • שורשים • הרפתקאותיו של האקלברי פין • 12 שנים של עבדות |  |
| --- | --- |
בקרת זהויות :  NLI: 987007548630005171  BnF: cb11931271s (data)  GND: 4302520-1  LCCN: sh85123315  NKC: ph118240 
אנתוני בנזט מלמד ילדים שחורים
תומאס קלארקסון
כריכת המהדורה הראשונה של האוטוביוגריפה של אולאודה אקוויאנו
קטע מתוך תמונת האוניה "ברוקס" (Brookes) ששימשה להובלת עבדים לאמריקה במסגרת סחר העבדים האטלנטי. קלארקסון ארגן את הכנת התמונה שהמחישה את הצפיפות הרבה של עבדים במהלך המסע, וכן את ההובלה של נשים וילדים לעבדות. אוניית העבדים נשאה 454 עבדים, לאחר "חוק העבדים של 1788" שהגביל את הצפיפות באוניות. לפני כן היא הובילה 609 עבדים
ויליאם וילברפורס
ביטול העבדות במדינות השונות בארצות הברית לאורך זמן:   ביטול העבדות במהלך מלחמת העצמאות או זמן קצר לאחריה  תקנות צפון-מערב, 1787  אמנציפציה הדרגתית בניו יורק (החל מ-1799) ובניו ג'רזי (החל מ-1804)  פשרת מיזורי, 1821  ביטול אפקטיבי של העבדות על ידי הרשות המקסיקנית או המשותפת בארה"ב/בריטית  ביטול העבדות על ידי פעולת הקונגרס, 1861  ביטול העבדות על ידי פעולת הקונגרס, 1862  הצהרת האמנציפציה כפי שהוצאה במקור, 1 בינואר 1863  הפעלת הצהרת האמנציפציה לאחר מכן ב-1863  ביטול העבדות על ידי פעולה של המדינה במהלך מלחמת האזרחים האמריקנית  הפעלת הכרזת האמנציפציה ב-1864  הפעלת הכרזת האמנציפציה ב-1865  התיקון השלושה עשר לחוקת ארה"ב, 18 בדצמבר 1865  טריטוריה ששולבה בארה"ב לאחר העברת התיקון השלושה עשר
הפסקת עבדות תמונה של פרנסואה-אוגוסט ביאר
יורם חמו

| --- | --- |

 מדינה:  ישראל 
 השכלה:  אוניברסיטת תל אביב 
 השתייכות:   צבא הגנה לישראל
 דרגה:   תת-אלוף
 תפקידים בשירות
 ראש זירת המודיעין הטכנולוגי באגף המודיעין  ראש המחלקה לתכנון אסטרטגי באגף התכנון  מפקד מרכז דדו
 תפקידים אזרחיים
 ראש האגף למדיניות ביטחונית ותכנון אסטרטגי במטה לביטחון לאומי
 
יורם חמו הוא קצין צה"ל במילואים בדרגת תת-אלוף ששימש כראש האגף למדיניות ביטחונית ותכנון אסטרטגי במטה לביטחון לאומי.
ביוגרפיה

חמו הוא בוגר תוכנית תלפיות. בשנת 1994 קיבל תואר שני בחקר ביצועים, על תזה שכותרתה "משחק בעלים-פולש עם שווי נחלה משתנה", ותואר שני בכלכלה, על תזה שכותרתה "השקעה בתנאי אי-ודאות והמתאם בין המאזן המסחרי והתוצר: תאוריה ויישום אמפירי", שניהם מאוניברסיטת תל אביב.
שירת בענף חקר ביצועים בחיל האוויר, כראש זירת המודיעין הטכנולוגי באגף המודיעין וכראש המחלקה לתכנון אסטרטגי באגף התכנון. בשנים 2011 עד 2014 כיהן כמפקד מרכז דדו לחשיבה צבאית בינתחומית.
ב-2020 מונה לראש האגף למדיניות ביטחונית ותכנון אסטרטגי במל"ל.
היה חלק מצוות המומחים הרב-תחומי שייעץ למל"ל בנושא המאבק בקורונה.
במאי 2024 התפטר מהתפקיד. מספר ימים לאחר מכן פורסם שהציג בפני קבינט המלחמה מסמך ובו טען כי "דפוס הפעולה האסטרטגי של ישראל כשל במלחמה, והוא אינו יכול להצליח".
הערות שוליים

↑   טלי חרותי-סובר, צוות המומחים של המל"ל: בלי נשים ובלי ערבים, באתר TheMarker‏, 11 באפריל 2020
↑  מיכאל האוזר טוב, דפוס הפעולה האסטרטגי של ישראל כשל במלחמה, ואינו יכול להצליח: המסמך שכתב בכיר המל"ל שהתפטר, באתר הארץ, 20 במאי 2024;
ירון אברהם, ‏הבכיר במל"ל שהתפטר באזהרה לדרג המדיני: "סוגיית החטופים תהפוך לרב-שנתית", באתר ‏מאקו‏, 20 במאי 2024
ספרד במשחקים הפאראלימפיים

קבוצת כדורסל הנכים של ספרד במשחק מול קנדה במשחקים הפאראלימפיים לונדון (2012)
ספרד השתתפה לראשונה במשחקים הפאראלימפיים בתל אביב (1968), מאז משתתפת במשחקים דרך קבע ואף ארחה את המשחקים הפאראלימפיים ברצלונה (1992). במשחקי החורף החלה ספרד את השתתפותה במשחקים הפאראלימפיים אינסברוק (1984).
במשחקים הפאראלימפיים סידני (2000) זכתה ספרד במדליית הזהב בטורניר כדורסל הגברים, מדליה אותה השיבה, לאחר שנמצא כי שני ספורטאים בלבד, מנבחרת של 12 כדורסלנים היו בעלי לקות אינטלקטואלית. בעקבות שיתופם שלא כחוק של הספורטאים הספרדים, השעה הוועד הפאראלימפי הבינלאומי את שיתופם של ספורטאים בעלי לקות אינטלקטואלית עד להמשחקים הפאראלימפיים לונדון (2012).
היסטוריה

ספרד החלה את השתתפותה במשחקים הפאראלימפיים במשחקים שנערכו בתל אביב בשנת 1968. היא הצליחה לזכות במדליית הזהב הראשונה שלה במשחקים הפאראלימפיים טורונטו (1976) בה זכתה בארבע מדליות זהב פאראלימפיות. האתלט אנטוניו דלגאדו היה הבולט במשלחת כשזכה בשתי מדליות זהב, אחת במרוץ ל-100 מטר ואחת בתחרות הקפיצה לרוחק.
הפריצה של המשלחת הגיעה במשחקים הפאראלימפיים ניו יורק וסטוק מנדוויל (1984) כשספורטאיה הנכים של ספרד הצליחו לסיים עם 44 מדליות, מהן 22 מדליות מזהב, ודורגו במקום ה-13 בטבלת דירוג המדליות. האצנית פּוּרִיפִיקַסיוֹן סַנְטָמַרְטָה זכתה בשתי מדליות זהב (קטגוריה B1) במרוץ ל-400 מטר וקבעה שיא עולם כשניצחה במירוץ ל-100 מטר עם תוצאה של 14.46 שניות, והשחיינית אנה פיירו זכתה בשלוש מדליות זהב ושתי מדליות ארד.
הספורטאים הבולטים בשורות המשלחת הספרדית לאורך השנים הם האצנית פּוּרִיפִיקַסיוֹן סַנְטָמַרְטָה שזכתה ב-16 מדליות פאראלימפיות, מהן 11 מדליות זהב, השחיין ריקארדו אוריבה שזכה ב-14 מדליות, שמונה מהן מזהב, השחיין סבסטיאן רודריגז שזכה גם הוא בשמונה מדליות זהב, מתוך סך של 12 מדליות בהן זכה.
במשחקי החורף בלט גולש הסקי האלפיני אריק ויאלון שזכה בתשע מדליות, מהן חמש מדליות זהב.
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים תל אביב (1968) | 0 | 3 | 1 | 4 |
| המשחקים הפאראלימפיים היידלברג (1972) | 0 | 4 | 1 | 5 |
| המשחקים הפאראלימפיים טורונטו (1976) | 4 | 6 | 2 | 12 |
| המשחקים הפאראלימפיים ארנהם (1980) | 1 | 13 | 9 | 23 |
| המשחקים הפאראלימפיים ניו יורק וסטוק מנדוויל (1984) | 21 | 10 | 12 | 43 |
| המשחקים הפאראלימפיים סיאול (1988) | 18 | 13 | 12 | 43 |
| המשחקים הפאראלימפיים ברצלונה (1992) (מארחת) | 39 | 32 | 49 | 120 |
| המשחקים הפאראלימפיים אטלנטה (1996) | 39 | 31 | 36 | 106 |
| המשחקים הפאראלימפיים סידני (2000) | 38 | 30 | 38 | 106 |
| המשחקים הפאראלימפיים אתונה (2004) | 20 | 27 | 24 | 71 |
| המשחקים הפאראלימפיים בייג'ינג (2008) | 15 | 21 | 22 | 58 |
| המשחקים הפאראלימפיים לונדון (2012) | 8 | 18 | 16 | 42 |
| המשחקים הפאראלימפיים ריו דה ז'ניירו (2016) | 9 | 14 | 9 | 32 |
| המשחקים הפאראלימפיים טוקיו (2020) | 9 | 15 | 12 | 36 |
| סה"כ | 222 | 207 | 241 | 670 |
מדליות לפי אולימפיאדה > משחקי החורף

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים אינסברוק (1984): 0
| המשחקים הפאראלימפיים אינסברוק (1988) | 1 | 2 | 1 | 4 |
| המשחקים הפאראלימפיים אלברוויל (1992) | 0 | 1 | 3 | 4 |
| המשחקים הפאראלימפיים לילהאמר (1994) | 1 | 6 | 3 | 10 |
| המשחקים הפאראלימפיים נאגנו (1998) | 8 | 0 | 0 | 8 |
| המשחקים הפאראלימפיים סולט לייק סיטי (2002) | 3 | 3 | 2 | 8 |
| המשחקים הפאראלימפיים טורינו (2006) | 0 | 1 | 1 | 2 |
| המשחקים הפאראלימפיים ונקובר (2010) | 1 | 2 | 0 | 3 |
| המשחקים הפאראלימפיים סוצ'י (2014) | 1 | 1 | 1 | 3 |
| המשחקים הפאראלימפיים פיונגצ'אנג (2018) | 0 | 1 | 1 | 2 |
המשחקים הפאראלימפיים בייג'ינג (2022): 0
| סה"כ | 15 | 16 | 12 | 43 |
ראו גם

ספרד במשחקים האולימפיים
ספרד במשחקים האולימפיים לנוער
הערות שוליים

↑  Paralympics set to alter entry policy באתר BBCsport
↑  Intellectual disability ban ends
↑  דירוג המדליות בניו יורק וסטוק מנדוויל 1984
↑  New York / Stoke Mandeville 1984 Paralympic Games Athletics Women's 100 m B1
מזרקת ארבעת הנהרות

| --- | --- |
המזרקה בשנת 2005
המזרקה בשנת 2005
 מידע כללי
 פַּסל:  ג'ובאני לורנצו ברניני
 תאריך יצירה:  1648-1651
 טכניקה וחומרים:  אבן לא מעובדת עליה פסלי שיש
 נתונים על היצירה
 זרם אמנותי:  בארוק 
 מיקום:  פיאצה נאבונה רומא שבאיטליה
 קואורדינטות:  41°53′56″N 12°28′23″E﻿ / ﻿41.898953°N 12.473075°E﻿ / 41.898953; 12.473075
  (למפת רומא מוגדלת) מזרקת ארבעת הנהרות(למפת רומא רגילה) מזרקת ארבעת הנהרות
 
מזרקת ארבעת הנהרות (איטלקית: Fontana dei Quattro Fiumi) היא מזרקה הממוקמת במרכז רומא. המזרקה עוצבה על ידי ג'ובאני לורנצו ברניני כחלק מעיצוב פיאצה נאבונה.
המבנה

הרעיון שעומד מאחורי העיצוב הוא שילוב של כמה סגנונות אדריכליים לכדי יצירת פאר. צורות המזרקה הן קמורות-גאומטריות. במרכזה עומד אובליסק הנותן תחושה של עוצמה, אלוהות, שלטון. בבריכת המזרקה מספר דולפינים מפוסלים. המזרקה עשויה מאבן לא מעובדת עליה נמצאים פסלי השיש שעשה ברניני. צינורות המזרקה נמצאים בתוך הסלע והם מתחברים לצינורות הראשיים של רומא שמתחברים לאמת המים.
המזרקה מייצגת את ארבעת הנהרות הגדולים בעולם שמייצגים את ארבע היבשות שהאפיפיור רוצה לשלוט עליהן:
אפריקה - הנילוס.
אירופה - הדנובה.
אסיה - הגנגס.
אמריקה - ריו דה לה פלטה.
כל נהר מיוצג בפסל על ידי דמות אחרת. כל דמות היא אל שיושב על סלע וממנו נובע הנהר המתאים. ליד כל נהר יש סמלים המייצגים את הנהר. לדוגמה, ליד הנילוס יש דקל. ראש הדמות המייצגת את הנילוס מכוסה בקפלי בד, כנראה כדי לסמל שמקורות הנילוס עדיין לא היו ידועים באותם ימים.
הרעיון שעומד מאחורי המזרקה הוא שרומא היא המרכז של כל הנהרות/העולם (כי המזרקה נמצאת שם) ממנה נובעים כל הנהרות, והיא המקור שלהם. מעל המזרקה יש סמלים של האפיפיור - שנותן את חסותו לקיום בעולם.
המזרקה משלבת בתוכה שימוש בכמה חומרים: שיש, אבן ומים. בנוסף, המזרקה משלבת בתוכה כמה סוגים של תנועה: תנועה של הפסלים ותנועה של המים.
בספר מלאכים ושדים מאת דן בראון המקום הוא המזבח הרביעי של המדע של האילומינטי.
צ'לסי אן גרין

| --- | --- |

צ'לסי גרין, פברואר 2020
 לידה:  4 באפריל 1991 (בת 33) ויקטוריה, קולומביה הבריטית, קנדה
 שם במה:  צ'לסי צ'לסי גרין לורל ואן נס רקולסה
 משקל:  57 ק"ג
 גובה:  1.70 מטר
 לאום:  קנדי
 קריירה מקצוענית:  31 במאי 2014 – הווה (10 שנים)
 מאמנים:  לאנס סטורם
 ליגות:  WWE
 מידע אישי
 בן או בת זוג:  זאק ריידר (2021–?) 
 
צ'לסי אן גרין (באנגלית: Chelsea Anne Green; נולדה ב-4 באפריל 1991 בוויקטוריה) הידועה יותר בשם הבמה שלה, צ'לסי גרין היא מתאבקת קנדית, המופיעה בארגון ההיאבקות WWE, בתוכנית סמאקדאון, שבה היא אלופת ארצות הברית לנשים הנוכחית. היא מוכרת גם בשל תקופתה בארגון ההיאבקות Impact Wrestling, שבו הופיעה תחת שם הבמה לורל ואן נס. כמו כן, צ'לסי היא גם פעלולנית ועוסקת בפיתוח גוף.
קריירת היאבקות מקצועית > ארגונים עצמאיים (2014–2018)

בארגונים ההיאבקות העצמאיים גרין התאבקה תחת השם ג'אידה, היא התאבקה בארגון הקנדי ECCW, שבו הקרב הראשון שלה נערך ב-31 במאי 2014, קרב זה היה קרב שלוש על שלוש שבו קבוצתה הפסידה.
גרין הייתה חלק מטורניר אליפות הנשים של הארגון ASW ביולי 2015, כאשר היא יוצאת עם ידה על העליונה ומצליחה לזכות בתואר.
בשנת 2016 גרין סיירה ביפן פעמיים בעבור ארגון נשים בשם Stardom Wonder Ring. הסיור הראשון שלה נמשך כשלושה חודשים, סיור זה נקטע הודות לפציעה בעצם הבריח בזמן שהייתה בהודו. הסיור השני היה בסוף שנת 2016. גרין הצטרפה לקבוצת נשים בפברואר 2016 וטיילה להודו כדי להיות חלק מהארגון ובית הספר להיאבקות של המתאבק ההודי של ה-WWE לשעבר, קאלי הגדול. העובדים ערכו שני מופעים באזור הודו שגרפו יותר מ-50 אלף צופים. בקרב הראשון של גרין בהודו היא ספגה שבר בעצם הבריח באמצע מהלך שביצעה באוויר. גרין המשיכה בקרב והובאה לבית החולים לניתוח ביום למחרת.
ב-1 בספטמבר 2018, במסגרת האירוע All In, צ'לסי גרין התחרתה נגד בריט בייקר, מדיסון ריין וטסה בלנצ'רד בקרב הישרדות ארבע פינות, בקרב זה בלנצ'רד ניצחה לאחר שהצמידה את גרין.
קריירת היאבקות מקצועית > Impact Wrestling‏ (2016–2018)

ב-7 בינואר 2016 גרין ערכה את קרב הבכורה שלה בהפסד לג'ייד. בחודש יוני גרין חתמה על חוזה עם TNA. את הופעת הבכורה שלה כדמות הרעה ביצעה ב-29 בספטמבר תחת שם הבמה החדש שלה - לורל ואן נס, כשהיא מנצחת את מדיסון ריין.
ב-20 באוקטובר לורל תקפה את המתאבקת אלי, תקיפה שהובילה לקרב בין השתיים כאשר לורל מנצחת בקרב זה. שבוע לאחר מכן לורל תקפה את אותה אלי שוב, מה שהוביל לקרב בין השתיים ב-8 בדצמבר כשהפעם לורל מפסידה.
לורל הייתה במערכת יחסים עם המתאבק ברקסטון סאטר, שבעצם היה מאוהב באלי ונסחט לבלות איתה את זמנו, מה שהוביל עד לכדי חתונה ביניהם בפרק ששודר ב-23 בפברואר 2017. ברקסטון סירב לקבל את ידה של לורל כאשתו והצהיר שהוא עדיין מאוהב באלי. מאז החתונה שלא התקיימה, לורל משתמשת בדמות עם הפרעה נפשית שעדיין לובשת את אותה שמלת חתונה, איפור מרוח ובקבוק יין בידה כדי לנסות לשנות את ההחלטה של ברקסטון. ב-27 ביולי המתאבק גראדו ניסה להציע לה נישואין, אך נקטע על ידי קונגו קונג.
ב-24 באוגוסט לורל שינתה את דמותה לדמות בעלת שמלה נקייה בניגוד למה שהיה קודם לכן, ואף הציעה לגראדו להתחתן איתה, גראדו ענה בחיוב, מה שהפך אותה לדמות טובה ואהובה לראשונה בקריירה שלה בארגון. לאחר שגראדו גילה שלורל היא קנדית, הוא ביטל את החתונה שהתרחשה ב-7 בספטמבר. כתוצאה מכך, לורל חזרה לדמות הפסיכוטית שהייתה בעבר והחלה לחפש בכל שבוע בעל בקהל של התוכנית. באירוע "נועד לתהילה" שנערך ב-5 בנובמבר לורל הפכה שוב לדמות הרעה ותקפה את גראדו במהלך הקרב שלו נגד אביס. בסוף החודש לורל התחרתה בקרב משולש נגד KC ספינלי ומדיסון ריין בקרב אשר קבע את המועמדת מספר אחת לתואר הנוקאאוטס, שבקרב זה היא ניצחה. ב-14 בדצמבר לורל ניצחה את רוזמארי והפכה לאלופת הנוקאאוטס החדשה. לפי דיווחים, כמה שעות לאחר זכייתה, ביקשה גרין את שחרורה מהחברה, אך בקשה זו נדחתה לאחר שהתבקשה להפסיד את האליפות בתוכנית עצמה.
ב-15 בינואר 2018 גרין שוחררה מהחוזה שלה בארגון.
קריירת היאבקות מקצועית > Lucha Underground‏ (2018)

גרין ערכה את הופעת הבכורה שלה בארגון בקרב מרובע כחלק מהקלטות התוכנית לעונה הרביעית שלה.
קריירת היאבקות מקצועית > WWE > הופעות מוקדמות ו-Tough Enough‏ (2014–2015)

במהלך הפיוד של ברי בלה וסטפני מקמהן, היא הופיעה על המרקע בפרק של Raw ב-11 באוגוסט כפיזיותרפיסטית של דניאל בריאן, תחת השם מייגן מילר.
ב-2015 גרין הופיעה כמתחרה בעונה השישית והמחודשת של התוכנית Tough Enough כאשר בתום התחרות היא סיימה במקום הרביעי בקטגוריית הנשים.
קריירת היאבקות מקצועית > WWE > NXT והחיבור עם רוברט סטון (2018–2020)

ב-18 באוקטובר 2018, נודע שצ'לסי היא אחת מהמגויסות החדשות שנשלחו למתחם ה-WWE Performance Center.
ב-26 באוקטובר, צ'לסי ערכה את קרב הבכורה שלה נגד דיאונה פוראזו במסגרת מופע ישיר של NXT, שבו הפסידה. בקרב זה צ'לסי השתמשה בגימיק של לורל ואן נס שתחתיו הופיעה בארגון Impact Wrestling. ב-13 במרץ 2019, היא ניצחה את ג'סי אלבן, אך נפצעה בפרק כף היד. למרות הפציעה, היא השלימה את הקרב. גרין עברה ניתוח ביום למחרת. ב-23 בדצמבר, גרין ערכה את קרב הבכורה שלה בתוכנית Raw, כשהיא נחלה הפסד נגד שארלוט פלייר. ב-8 בינואר 2020, גרין ערכה את הופעת הבכורה שלה ב-NXT בשידור ישיר, כשתקפה את קיידן קרטר ומיה יים לאחר הקרב ביניהן; לאחר מכן, נודע שהיא אחת המיוצגות של הסוכן, רוברט סטון, שאף הוא ערך את הופעת הבכורה שלו במותג. באירוע הרויאל ראמבל, שנערך ב-26 בינואר, גרין התחרתה בקרב הרויאל ראמבל המסורתי, כשנכנסה לקרב כמספר ה-16, הספיקה להדיח את דקוטה קאי, אך הודחה על ידי אלכסה בליס. בקרב הטלוויזיוני הראשון שלה ב-NXT, שהתקיים ב-29 בינואר, גרין נחלה הפסד מפתיע לקיידן קרטר. שלושה שבועות לאחר מכן, גרין הצליחה לנצח את אותה קרטר. ב-4 במרץ, גרין ניצחה את שוטצי בלאקהארט בקרב אשר קבע את המעפילה הראשונה לקרב הסולם לאירוע NXT TakeOver: Tampa Bay, שיקבע את הטוענת לכתר לאליפות הנשים של NXT. עקב התפרצות מגפת הקורונה, ארגון ה-WWE נאלץ לבטל את האירוע NXT TakeOver: Tampa Bay, וכתוצאה מכך הקרב נערך לבסוף ב-8 באפריל בתוכנית השבועית של NXT, ובו איאו שיראי ניצחה. ב-6 במאי, גרין גברה על זאיה לי. שלושה שבועות לאחר מכן, גרין חברה לשורות שארלוט פלייר וביחד הן ניצחו את איאו שיראי וריאה ריפלי. לאחר הקרב, היא פיטרה את רוברט סטון.
קריירת היאבקות מקצועית > WWE > סמאקדאון (2020–2021)

גרין ערכה את קרב הבכורה שלה ברוסטר הראשי ב-13 בנובמבר בפרק של התוכנית סמאקדאון, כשהיא השתתפה בקרב מרובע נגד ליב מורגן, נטליה וטמינה אשר קבע את זהות המעפילה לקבוצת סמאקדאון לקראת קרב הדחות הנשים המסורתי של אירוע סדרת ההישרדות, שבסופו מורגן ניצחה. לאחר הקרב, נודע שגרין שברה את מפרק כף היד שלה במהלך הקרב והיא זאת שהייתה אמורה לנצח בקרב, לכן, תוצאת הקרב שונתה בהתאם.
קריירת היאבקות מקצועית > Ring of Honor‏ (2021)

ב-11 ביולי 2021, גרין ערכה הופעת אורח מפתיעה באירוע Best in the World של ארגון ההיאבקות Ring of Honor‏ (ROH). במקור, גרין הייתה אמורה להשתתף בטורניר על אליפות הנשים של ROH; לעומת זאת, היא ספגה פציעה בידה לפני התאריך צילום ההקלטות של הסיבוב הראשון. בזמן השיקום שלה מפציעה זו, היא לקחה חלק בצוות השידור ששידר את קרבות הסיבוב הראשון בטורניר.
קריירת היאבקות מקצועית > החזרה ל-Impact Wrestling‏ (2021–2022)

באירוע סלאמיברסרי, שנערך ב-17 ביולי 2021, גרין חזרה לארגון ההיאבקות Impact Wrestling, עתה תחת שמה האמיתי, כשהתמודדה בקרב זוגות מעורב לצד ארוסה במציאות מאט קרדונה בניצחונם על בריאן מאיירס וטניל דאשווד. בחודש אוקטובר, היא השתתפה בטורניר אשר הכתיר את אלוף הדיגיטל מדיה הראשון של אימפקט. במסגרת הטורניר, היא ניצחה את מדיסון ריין בסיבוב הראשון, אך הפסידה בקרב הגמר לג'ורדיין גרייס באירוע באונד פור גלורי.
באירוע Hard to Kill, שנערך ב-8 בינואר 2022, גרין השתתפה בקרב אולטימייט X הראשון מסוגו של מחלקת הנשים, שבו טאשה סטילז ניצחה. ב-24 במרץ בפרק של התוכנית Impact Wrestling, גרין וקרדונה תקפו את מיקי ג'יימס לאחר שהאחרונה נוצחה על ידי סטילז בקרב רחוב, צעד שביסס את מעמד דמותה כרעה.
ב-21 ביולי בפרק של התוכנית !Impact, גרין לצד דיאונה פוראזו, שנודעו בשם "VXT", התמודדו מול אלופת הנוקאאוטס ג'ורדיין גרייס ומיה יים, ואף ניצחו את האחרונות. בקרב המקדים לאירוע Emergence, שנערך ב-12 באוגוסט, VXT ניצחו את רוזמרי וטאיה ואלקירי וזכו באליפות זוגות הנוקאאוטס של אימפקט. הם איבדו את חגורות האליפות באירוע באונד פור גלורי, שנערך ב-7 באוקטובר ל-The Death Dollz (ג'סיקה, רוזמרי וטאיה ואלקירי), כאשר תקופת כהונתן נעצרה על 56 ימים. גרין השתתפה בקרב האחרון שלה בארגון ב-11 בנובמבר בפרק של התוכנית Impact, כשהפסידה למיקי ג'יימס. לאחר הפסדה לג'יימס, גרין ופוראזו צולמו בקטע מאחורי הקלעים, כשגרין אמרה שהיא עוזבת את הארגון.
קריירת היאבקות מקצועית > החזרה ל-WWE‏ (2023–היום)

באירוע הרויאל ראמבל, שנערך ב-28 בינואר 2023, גרין ערכה הופעה מפתיעה בקרב הרויאל ראמבל המסורתי. היא נכנסה כמספר 20, אך הודחה לאחר חמש שניות בלבד על ידי ריאה ריפלי. לאחר קרב זה, חזרתה לארגון הפכה לרשמית כאשר היא עברה למותג הדגל של הארגון, Raw, ואימצה את הגימיק של קארן.
ב-27 במרץ בפרק של התוכנית Raw, גרין הצטוותה לשורות סוניה דוויל בניצחונן על "מיצ'ין" מיה יים וקנדיס לאריי בקרב העפלה לקרב הזוגות הנשים המרובע ברסלמניה 39. באירוע זה, גרין ודוויל לא צלחו בניסיונם לנצח לאחר שהצמד רונדה ראוזי ושיינה בייזלר ניצחו. כחלק מהדראפט לשנת 2023, גרין ודוויל הועברו באופן רשמי למותג Raw. ב-3 ביולי בפרק של התוכנית Raw, לאחר רצף של חמישה הפסדים, גרין ודוויל ניצחו בקרב זוגות אשר זיכה אותם בקרב עתידי על אליפות זוגות הנשים של ה-WWE. ב-17 ביולי בפרק של התוכנית Raw, גרין ודוויל ניצחו את ליב מורגן וראקל רודריגז וכתוצאה מכך זכו בחגורות האליפות, חגורת האליפות הראשונה של גרין ב-WWE. גרין ודוויל הפכו למתמודדות הנשים הראשונות של תוכנית המציאות WWE Tough Enough אשר זוכות בתואר זה. ב-7 באוגוסט, דווח שדוויל סובלת מפציעה ברצועה הצולבת הקדמית וכתוצאה מכך נותרה גרין לבדה בהחזקת חגורות האליפות. ב-14 באוגוסט בפרק של התוכנית Raw, לאחר שגרין רצתה לקיים אודישנים לחיפוש שותפה חדשה בהחזקת התואר, פייפר ניבן לקחה את אחת חגורות האליפות והודיעה שהיא השותפה החדשה של גרין. ארגון ההיאבקות ה-WWE מכיר בתקופת כהונתה של גרין כמתמשכת עוד מתאריך הזכייה שלה בחגורות האליפות ביחד עם דוויל.
חיים אישיים

גרין ציינה שהיא צפתה בארגון ה-WWE מאז שהייתה בבית ספר יסודי, ואמרה שהמתאבקים האהובים עליה היו ברט הארט, סטיב אוסטין וטריש סטרטוס. כמו כן, גרין ציינה שלאנס סטורם ובילי גאן היו שני מתאבקים שהשפיעו על הקריירה שלה. בינואר 2017, נחשף שהיא נמצאת במערכת יחסים עם המתאבק מאט קרדונה. ב-4 באפריל 2019, השניים התארסו.